Tarkkana verkkokaupassa! Näin vältät väärennetyt tarjoukset

*Black Friday, kybermaanantai ja joulun lähestyminen houkuttelevat hyödyntämään verkkokauppojen toinen toistaan edullisempia tarjouksia. Moni tilaa nyt myös ulkomailta. Check Pointin tietoturvatutkijat muistuttavat, että jos tarjous on uskomattoman hyvä, se saattaa olla huijausta.*

**ESPOO — 27.11.2019** – Tietoturvayhtiö Check Pointin tutkijat kertovat, että kyberkonnat ovat varautuneet joulusesonkiin koodaamalla ennennäkemättömän määrän väärennettyjä verkkokauppasivustoja. Viime marraskuuhun verrattuna feikkisivustojen määrä on yli kaksinkertaistunut. Kuuden viime kuukauden aikana on rekisteröity yli 1 700 verkko-osoitetta, jotka muistuttavat suosittua verkkokauppaa, amazon.comia, ja se on vain yksi esimerkki.

Uhrit ohjataan väärennetyille sivustoille sähköpostitse lähetettävillä mainoksilla, jotka lupaavat merkkituotteita uskomattoman edullisesti. Kun uhri tarttuu tarjoukseen ja tekee ostoksia, konnat saavat haltuunsa hänen luottokorttitietonsa. Huijari voi myös yksinkertaisesti veloittaa uhrin maksutiliä, mutta jättää tuotteen lähettämättä.

**Tietoturvayhtiön neuvot turvallisiin verkko-ostoksiin:**

1. Varmista, että olet ostamassa aidosta verkkokaupasta. Älä klikkaa sähköpostien tarjouslinkkejä, vaan tee mieluummin Google-haku verkkokaupan nimellä ja klikkaa hakutuloksen linkkiä.

2. Varo liian hyviä tarjouksia. Jos uutta puhelinta tarjotaan 80 prosentin alennuksella, myyjä ei todennäköisesti ole liikkeellä rehellisin mielin.

3. Varo oikean näköisiä, mutta väärin kirjoitettuja verkko-osoitteita ja sähköposteja, joissa on kirjoitusvirheitä. Tarkista myös, tuleeko sähköposti tutulta lähettäjältä.

Tarkemmat tiedot Check Pointin selvityksestä löytyvät Check Pointin blogista täältä: <https://blog.checkpoint.com/2019/11/26/november-shopping-do-it-the-smart-way/>

**Lisätietoja:**

Rami Rauanmaa, Head of Security Engineering, Finland and Baltics, Check Point Software Technologies, [ramira@checkpoint.com](mailto:ramira@checkpoint.com)

Maija Rauha, viestintäkonsultti, OSG Viestintä, [maija.rauha@osg.fi](mailto:maija.rauha@osg.fi), p. 0400 630 065

**Seuraa Check Pointia:**

Twitter: <http://www.twitter.com/checkpointsw>

Facebook: <https://www.facebook.com/checkpointsoftware>

Blog: <http://blog.checkpoint.com>

YouTube: <http://www.youtube.com/user/CPGlobal>

LinkedIn: https://www.linkedin.com/company/check-point-software-technologies

**Check Point Software Technologies Ltd.**

Check Point Software Technologies Ltd. ([www.checkpoint.com](http://www.checkpoint.com/)) on johtava yritysten ja valtionhallinnon kyberturvallisuusratkaisujen tarjoaja globaalisti. Sen ratkaisut suojaavat 5. sukupolven kyberhyökkäyksiltä alan johtavalla haittaohjelmien, kiristysohjelmien ja muiden hyökkäysten kiinnijäämisprosentilla. Check Pointin monitasoinen tietoturva-arkkitehtuuri, ”Infinity” Total Protection sisältää 5. sukupolven (Gen V) edistyneen uhkientorjunnan, joka suojaa yrityksen pilvi-, verkko- ja mobiililaitteissa sijaitsevan tiedon. Check Point tarjoaa myös alan kattavimman ja intuitiivisimman yhden kontrollipisteen ohjausjärjestelmän. Check Point huolehtii yli 100 000 ison ja pienen yrityksen ja yhteisön tietoturvasta.